Diari Oficial de la Generalitat Valenciana


Sumari del DOGV 4586, del 12-09-2003 (2003/9879)

Notificació a l'OP número 802 La Comarcal. Expedient número 17-0013-2003.
-------------------------------------------------------------------------

### Dades del document

Número de DOGV
:   4586

Data del DOGV
:   12-09-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/9879


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació a l'OP número 802 La Comarcal. Expedient número 17-0013-2003. [2003/M9879]
  
Notificació del director general de Producció i Comercialització Agrària a l'OP número 802 La Comarcal de l'acord d'inici de 7 de juliol de 2003, de l'expedient sancionador número 17-0013-2003, en relació amb les ajudes a la producció de cítrics destinats a la transformació, corresponents a la campanya 2000/2001.
  
El director general de Producció i Comercialització Agrària, de la Conselleria d'Agricultura, Pesca i Alimentació, d'acord amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifica mitjançant este escrit a l'OP número 802 La Comarcal, amb domicili social a Torrent (València), carrer de Rajolers, 16, polígon industrial Masia del Jutge:
  
1. Que, amb data 7 de juliol de 2003, el director general de Producció i Comercialització Agrària va dictar acord d'inici de l'expedient sancionador número 17-0013-2003, en relació amb les ajudes a la producció de cítrics destinats a transformació, corresponents a la campanya 2000/2001.
  
2. Que el contingut literal de l'escrit és el següent:
  
«Vistes les actuacions practicades en esta conselleria en relació amb l'expedient d'ajuda a la producció de cítrics destinats a la transformació corresponent a clementina per a la campanya 2000/2001 efectuada per l'organització de productors OP número 802 La Comarcal (en avant, OP) amb NIF/CIF 34642203, amb domicili social a Torrent (València), carrer de Rajolers, 16, polígon industrial Masia del Jutge, s'han pogut constatar els següents:
  
Fets
  
1. L'OP número 802 La Comarcal va ser reconeguda per esta Conselleria d'Agricultura Pesca i Alimentació com a organització de productors de cítrics, a l'empara del Reglament (CE) 2.200/1996, el 25 d'agost de 2000.
  
2. L'organització de productors indicada, a fi de poder beneficiar-se del règim d'ajuda a la producció de cítrics destinats a la transformació prevista en el Reglament (CE) 2.202/1996, va subscriure per al producte clementina, per a la seua transformació durant la campanya 2000/2001, un contracte anual CZ/46/802/C/001 per un total de 160.000 quilos, inclosa una clàusula addicional.
  
3. L'OP número 802, d'acord amb el que s'establix en l'article 12 del R(CE) 1.169/1997, de la comissió, modificat per l'article 1.5 del R(CE) 1.082/1999, va percebre per les quantitats entregades els imports que a continuació es detallen, expressats en euros:
  
La quantitat contractada era de 160.000 kg, dels quals només va entregar 74.490 kg, i la diferència entre les quantitats realment entregades i les estipulades en el contracte són del 53,44% menys.
  
4. El 9 de novembre de 2001, els Servicis Territorials de València de la CAPA comuniquen a l'OP número 802 l'incompliment del contracte CZ/46/802/C/001 per les menors entregues realitzades, se li informa de les possibles repercussions econòmiques que pot comportar i se li concedix un termini de 10 dies perquè presente al·legacions a fi d'avaluar les causes que van donar lloc a l'incompliment del contracte esmentat.
  
5. El 31 de gener de 2002 (reg. 20/2/02) l'OP número 802 presenta escrit d'al·legacions en què assenyala, com a causa general de l'incompliment del contracte mencionat, que la producció es va veure minvada com a conseqüència de dos efectes climatològics; d'una banda, una gelada esdevinguda al febrer de 2000 i que va afectar la floració i, per tant, la producció esperada va ser menor, i d'una altra, que a causa de les pluges torrencials (21-26 d'octubre) es van produir danys en la collita que es va veure afectada pel fong de l'aigualit dels cítrics, la qual cosa va donar lloc a una minva en la producció que va tindre conseqüències en la comercialització en fresc i en les entregues a indústria.
  
Els Servicis Territorials de la CAPA remeten a l'OP número 802 un ofici (27 de febrer de 2002) a través del qual li demanaven que presente algun document oficial que acredite els danys climatològics a les zones on radicaven els seus efectius productius. El 20 de març de 2003 remeten un escrit a la CAPA en què adjunten còpia de la relació de térmens municipals i nuclis de població inclosos en l'àmbit d'aplicació del Reial Decret Llei 7/2001, que acrediten els danys en les collites.
  
6. Els Servicis Territorials de València de la CAPA remeten a este Servici de Mercats un informe en què es proposa l'inici de l'expedient sancionador corresponent, per l'incompliment del contracte CZ/46/802/C/001 en la campanya 2000/2001, per considerar que amb la documentació de què disposaven no era d'aplicació l'eximent que es preveu en l'article 20.7 del Reglament (CE) 1.169/1997, de la Comissió.
  
A estos fets són d'aplicació els següents,
  
Fonaments jurídics
  
Vistos els reglaments (CE) 2.200/1996 i 2.202/1996, del Consell, de 28 d'octubre de 1996; el Reglament (CE) 1.169/1997, de la Comissió, de 26 de juny de 1997, en concret l'apartat 7 de l'article 20, i el Reglament 1.145/1998, de modificació; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el Reial Decret 1.382/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, i la resta de normativa d'aplicació.
  
1. La competència per a resoldre el present procediment correspon al director general de Producció i Comercialització Agrària, com es preveu en la disposició addicional quarta de la Llei 9/2001, de Mesures Fiscals, de Gestió Administrativa i Financera, i d'Organització de la Generalitat Valenciana, en relació amb el Decret 178/1996, de 2 d'octubre, del Govern valencià, pel qual es designa la Conselleria d'Agricultura, Pesca i Alimentació com a organisme pagador dels gastos corresponents a la Secció Garantia del Fons Europeu d'Orientació i Garantia Agrària (FEOGA).
  
2. En el Reglament (CE) 2.202/1996, del Consell, s'establix, en l'article 1, un règim comunitari d'ajuda a les organitzacions de productors que entreguen per a la seua transformació determinats cítrics collits a la Unió Europea. En l'article 2 del reglament al·ludit s'establix que el dit règim d'ajuda se sustenta en contractes que vinculen, d'una banda, organitzacions de productors i, d'una altra, transformadors legalment constituïts. En l'article 3 del mateix reglament s'establix la concessió d'una ajuda a les organitzacions de productors per les quantitats entregades per a la seua transformació, d'acord amb els contractes subscrits.
  
3. En l'article 3 del Reglament (CE) 1.169/1997 es desplega la forma, la duració, el contingut i les quantitats que cal tindre en compte en els contractes a subscriure entre organitzacions de productors i indústries de transformació.
  
En l'apartat 7 de l'article 20 del Reglament (CE) 1.169/1997 es preveuen determinades conseqüències financeres, en forma de sancions administratives per a les organitzacions de productors, que consistix en la reducció progressiva del 20 al 100% de l'ajuda en cas que les quantitats realment entregades en una campanya de comercialització a càrrec de cada contracte subscrit, tant en el cas dels contractes anuals com plurianuals, no siguen conforme a les estipulades en el contracte, incloses les clàusules addicionals que s'hagen signat. El tant per cent de reducció variarà d'acord amb la diferència entre ambdues quantitats.
  
Segons el darrer paràgraf de l'article 20.7, no seran d'aplicació estes sancions quan les organitzacions de productors demostren, a satisfacció de l'autoritat competent, que l'incompliment dels contractes no va ser resultat d'un comportament intencionat ni d'una negligència greu per part de l'organització de productors.
  
4. Atés el que s'establix en l'article 3 del Reglament (CE) 2.202/1996, els imports de les ajudes d'acord amb el tipus de contractes subscrits i de l'origen dels cítrics, així com les quantitats que han de ser objecte d'ajuda.
  
Atés allò que s'establix en el fet tercer i relatiu al contracte cz/46/626/c/01, les quantitats contractades, així com les quantitats efectivament entregades a la indústria, amb l'establiment de la diferència percentual entre estos dos imports.
  
Tenint en compte que els fets indicats puguen ser constitutius de la infracció administrativa tipificada en l'article 20, apartat 7, segons el qual «si es comprova que les quantitats realment entregades en una campanya de comercialització en virtut de cada contracte previst en les lletres a) i b) de l'apartat 2 de l'article 3 són inferiors a les estipulades en el contracte, incloses les clàusules addicionals que s'hagen signat, l'ajuda corresponent al contracte no es concedirà si la diferència entre les quantitats entregades i les estipulades en el contracte és igual o superior al 50% d'estes».
  
L'article 20.7 esmentat, en el seu últim apartat, disposa que «la reducció de l'ajuda establida en el present apartat no s'aplicarà quan l'organització de productors que haja subscrit els contractes demostre, a satisfacció de l'autoritat nacional competent, que l'incompliment dels contractes no va ser resultat d'un comportament intencionat ni d'una negligència greu de la seua part o de la part dels membres d'altres organitzacions de productors o de productors particulars».
  
Tenint en compte, així mateix, que la legislació comunitària establix tant el fet generador de l'aplicació de la reducció de l'ajuda com aquells casos en què es pot declarar la inaplicació de la dita mesura; analitzat el contingut de l'escrit d'al·legacions presentat per l'OP número 802, esta direcció general rebutja les raons exposades per l'OP, ja que considera que una minva de collita no porta implícita, en ella mateixa, una reducció en la mateixa proporció en l'entrega de les quantitats inicialment contractades. En segon lloc, esta OP no ha fet ús de les clàusules addicionals al contracte per al tercer trimestre, la qual cosa li hauria permés reduir fins a un 40% la quantitat inicialment contractada per a eixe període, encara més tenint en compte que els danys per pluges van tindre lloc a l'octubre de l'any 2000, amb la qual cosa esta oP, per al tercer trimestre, ja tindria coneixement dels danys produïts per les pluges. D'altra banda, esta direcció general admet la minva de producció, encara que cal tindre en compte que una vegada comprovada la producció real de clementina de l'OP número 802 en la campanya 2000/01, segons documentació en poder d'esta conselleria, esta quantitat hauria permés en tot moment complir el compromís contractual i així haver entregat a la indústria el 80% de la quantitat contractada, que és el mínim establit per la reglamentació comunitària per a no rebre cap penalització
  
Per tot això que s'ha exposat, esta direcció general entén que no és d'aplicació l'eximent previst en l'últim paràgraf de l'apartat 7 de l'article 20 del Reglament (CE), pel qual, en relació amb el contracte CZ/46/802/C/001, serien d'aplicació les disposicions de l'article 20.7 esmentat, per la qual cosa l'OP número 802 hauria de reintegrar el 100% de l'ajuda establida en el Reglament (CE) 2.202/1996 durant la campanya 2000/2001.
  
Tenint en compte que l'OP número 802, i a càrrec del contracte CZ/46/802/C/001, va percebre la quantitat de 4.771,81 euros, i havent constatat les menors entregues reflectides en la relació de fets, l'OP número 802 hauria de reintegrar la quantitat de quatre mil set-cents setanta-un euros amb huitanta-un cèntims (4.771,81 EUR), quantitat que hauria de ser incrementada amb els corresponents interessos calculats d'acord amb el termini transcorregut entre el pagament i el reembors de les quantitats percebudes en excés per l'OP. El tipus d'interés serà l'aplicat per l'Institut Monetari Europeu en les seues operacions en euros, publicat en el Diari Oficial de la Unió Europea, sèrie C, vigent en la data del pagament indegut i incrementat amb tres punts percentuals.
  
Vistos els preceptes assenyalats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, i la resta d'aplicació general, sobre la base de tot això, el director general de Producció i Comercialització Agrària, fent ús de les facultats que li conferix la Llei 9/2001, de Mesures Fiscals, de Gestió Administrativa i Financera, i d'Organització de la Generalitat Valenciana, en relació amb el Decret 178/1996, de 2 d'octubre, acorda l'inici del present procediment sancionador.
  
En virtut de les disposicions de l'article 16.1 del Reial Decret 1.398/1993, de 4 d'agost, els interessats disposen d'un termini de 15 dies comptadors des de la notificació del present acord per a aportar les al·legacions, els documents o les informacions que troben convenients per a l'exercici del seu dret.
  
Es nomena instructora de l'expedient Mª Ascensión Jiménez García, tècnica jurídica de la Direcció General de Producció Agrària, i secretari Joaquín Sala Marín, tècnic de mercats de la Direcció General; el seu règim de recusació és el previst en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
S'informa que, en virtut de les disposicions de l'article 13.2 del Reial Decret 1.398/1993, si no formula l'interessat les al·legacions de l'article 16.1, este acord d'inici podrà ser considerat com a proposta de resolució.
  
Es posa en el seu coneixement que l'article 8 del Reial Decret 1.398/1993, que regula el procediment per a l'exercici de la potestat sancionadora, disposa que «si una vegada iniciat un procediment sancionador l'infractor reconeix la seua responsabilitat, es podrà resoldre el procediment amb la imposició de la sanció que siga procedent».
  
Que es comunique el present acord a l'òrgan instructor, amb trasllat de totes les actuacions practicades, entenent-se en tot cas com a tal l'inculpat.